Francisco Javier Mina

Francisco Javier Mina (født 15. desember 1789 i Otao, Navarra, død 11. november 1817) var en spansk jurist og offiser og en meksikansk revolusjonær under den meksikanske uavhengighetskrigen på 1800-tallet.

Javier Mina var 21 år og to måneder gammel, da den meksikanske uavhengighetskrigen brøt ut i 1810 og da flyktet han opp i fjellene og inn i de meksikanske skogene der han raskt dannet en liten gerilja-gruppe. Fra å bare bestå av ti mann, vokste grupperingen hans raskt i størrelse til bestå av over 200 mann. Mina organiserte flere raid mot fienden der de tok mat, våpen, ammunisjon og hester. Innen et år hadde Minas styrker vokst i omfang til litt over 1200 menn og var inndelt 150 kavaleri-enheter. De hadde da engasjert seg i militære handlinger i full skala, heller enn å begå mange små raid. 

Mina ble tatt til fange i mars 1810. Han ble sendt til Vincennes fengsel i Frankrike. Fra fengselet ble han løslatt i april 1814 på grunn av sammenbruddet av regjering til Napoléon Bonaparte. Da han returnerte til Spania ble han en oberst i Navarra Hussars til kong Ferdinand VII. Til tross for dette var Mina en kraftig motstander av kongen. Etter å ha deltatt i et planlagt kupp mot kongen, som mislyktes, ble Mina tvunget til å flykte (ironisk nok) til Frankrike. 

I november 1816 tok Mina to skip for å angripe den spanske skipstrafikken som ferdes i Mexicogolfen, og han hadde sin hovedbase på Galveston Island, Texas, som da var en del av Mexico. I april 1817 tok Mina med seg en styrke på rundt 250 mann sørover, i skip som ble levert av piraten Louis Michel Aury.

Etter flere seirer over spanierne ble han til slutt beseiret av kommandant Joaquin Arredondo. Mina måtte igjen rømme og deltok i blant de meksikanske opprørerne under ledelse av Pedro Moreno, lenger sør i landet. Men i oktober 1817 ble han tatt til fange igjen. Han ble henrettet ved skyting i Fuerte de los Remedios-regionen i Sierra de Pénjamo i Pénjamo Guanajuato, Mexico. 

En kommune i den meksikanske delstaten Nuevo León, ble den 31. mars 1851 omdøpt til Mina til ære for Franciso Javier Mina. General Francisco Javier Mina internasjonale flyplass som ligger like ved Tampico, Tamaulipas, Mexico er også blitt oppkalt etter ham. Han skal ikke bli forvekslet med sin onkel Francisco Espoz y Mina, som på denne tiden var allment kjent under navnet «Mina den eldre», mens General Javier Mina var «Mina den yngre».

 Referanser 

Kategori:Meksikanske revolusjonære
Kategori:Meksikanske generaler
Kategori:Personer fra Navarra